b'\n_START_ARTICLE_\nDobje pri Planini\n_START_SECTION_\nKozjanska doma\xc4\x8dija\n_START_PARAGRAPH_\nKozjanska doma\xc4\x8dija je skupek stavb ohranjene oziroma obnovljene stavbne dedi\xc5\xa1\xc4\x8dine, ki stoji v bli\xc5\xbeini Dobjega. Sestavljajo jo lesena stavba s kamnito, delno vkopano kletjo, krita s slamo, originalno nastala okoli leta 1830, in je tipi\xc4\x8dna za Kozjansko. Pritli\xc4\x8dje je zgrajeno iz bukovih in hrastovih brun, zunanjost je delno ometana in pobeljena. V bli\xc5\xbeini stojita \xc5\xa1e kozolec v katerem je nekaj starega kme\xc4\x8dkega orodja in \xc4\x8debelnjak. Celovito obnovo sta financirali Evropska unija in Republika Slovenija. Hi\xc5\xa1a Repu\xc5\xa1 13 je bila z odlokom o razglasitvi kulturnih in zgodovinskih spomenikov ob\xc4\x8dine \xc5\xa0entjur pri Celju (Ur. l. RS \xc5\xa1t. 47/96) razgla\xc5\xa1ena za etnolo\xc5\xa1ki spomenik.'